Legal Document

Category: 2026

Text:
25. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Φ.141.2/45015α της 1/10 Ιουν.  1977 (ΦΕΚ Β΄527) Περί της δυνατότητος ενάρξεως πτυχιακών εξετάσεων υφ’ ωρισμένης μερίδος φοιτητών Πέμπτου έτους της Ιατρικής Σχολής του Πανεπιστημίου Θεσσαλονίκης. Κατ’ εξαίρεσιν δια το Πανεπ/κόν έτος 1976-77 στάσιμοι φοιτηταί του Πέμπτου έτους της Ιατρικής Σχολής του Πανεπιστημίου Θεσσαλονίκης έχοντες περατώσει τας κλινικάς ασκήσεις του έκτου έτους, δύνανται να κάμουν έναρξιν των πτυχιακών εξετάσεων από της επομένης της εξεταστικής περιόδου εκείνης μετά την οποίαν τα οφειλόμενα εκ μεταφοράς μαθήματα δεν θα υπερβαίνουν τα τρία. Οπωσδήποτε όμως ουχί ενωρίτερον της περιόδου Ιουνίου, της ανανεώσεως της εγγραφής των ως στασίμων εις το πέμπτον έτος λογιζομένης δια το έκτον έτος. Η παρούσα δημοσιευθήτω δια της Εφημερίδος της Κυβερνήσεως. 31.Ε.η (α-β).24-25 Σχολή Επιστημών Υγείας- Τμήματα Ιατρικής, Φαρμακευτικής